**Raasiku valla tänavavalgustuse rekonstrueerimise rahastustaotluse koostamine KIK-ile**

**Lugupeetud pakkuja,**

**Raasiku Vallavalitsus teeb Teile ettepaneku esitada pakkumus vastavalt hankedokumentides (edaspidi HD) sisalduvatele tingimustele**

1. **Üldandmed**
   1. Hankija nimi ja andmed: Raasiku vallavalitsus, registrikood 75010708;
   2. Tallinna mnt 24, Aruküla alevik, 75201 Harjumaa, telefon: 6070348; e-post: [raasiku.vald@raasiku.ee](mailto:raasiku.vald@raasiku.ee)
   3. Hankemenetluse liik: alla lihthanke piirmäära hankemenetlus
   4. KIK: Keskkonnainvesteeringute Keskus
2. **Konsultandile esitatavad nõuded**
   1. Peab olema varasem kogemuse projektide kirjutamises.
   2. Peab omama tehnilisi teadmisi tänavavalgustusega seonduvas valdkonnas.
   3. Konsultant esitab vabas vormis punktides 2.1 ja 2.2 nõutud eelduste kinnituse.
3. **Konsultatsiooniteenuse kirjeldus.**
   1. Raasiku valla tänavavalgustussüsteemid on valdavalt amortiseerunud, energeetiliselt ebaefektiivsed ning ebapiisava valgusjõuga.
   2. Hankega soovime leida konsultant, kellega koostöös ja kelle koordineerimisel Raasiku vald koostab ja esitab, lähtuvalt Majandus- ja taristuministri 05.08.2016 määrusest nr 48 „Tänavavalgustuse taristu renoveerimise toetamise tingimused“ , selle aluseks olevast „Perioodi 2014–2020 struktuuritoetuse seadusest“ ja nendest tulenevatest dokumentidest ja nõuetest, sh meetme rakendusasutuse Majandus- ja Kommunikatsiooniministeeriumi ja rakendusüksuse SA KIK nõuetest, juhenditest jne Raasiku valla tänavavalgustuse rekonstrueerimise kaasrahastamiseks rahastustaotluse.
   3. Kui hankedokumendis on valesti tõlgendatud seadust ja sellest tulenevaid õigusakte, lähtub pakkuja tegevuste kavandamisel, hindamisel, pakkumuse koostamisel ja lepingu täitmisel seadustest ning sellest tulenevatest dokumentidest. Oluliste vastuolude puhul juhib ta hankemenetluse käigus nendele Hankija tähelepanu ja küsib selgitusi ja juhiseid pakkumuse koostamiseks.
   4. Konsultant projekti arendamisel tegutseb Hankija huvides. Projekti rahastustaotluse koostamisel taotleb ta maksimaalse tasakaalustatud tulemuse saavutamist nii süsteemide renoveerimise tehnilises mõttes (süsteemide töötamise paindlikkus, energiasäästlikkus, töökindlus, vastavus elanike põhjendatud ootustele, investeeringute efektiivsus ja eluiga, sõltumatus teiste isikute infrastruktuurist jne), taotluse ja selle lisade täielikku vastavust toetuse määruse tingimusele ja vastavust võimalikult positiivsele hindamisele, projekti võimalikult suurele toetusmäärale.
   5. Rahastustaotluse koostamise käigus koostatakse ka projekti edasise realiseerimise kava-skeem koos oluliste etappide ära näitamisega.
   6. Kõik olulised projekti arendamiseks vajalikud olulised tegevuskavad, seisukohad ja meetodid kooskõlastatakse eelnevalt Hankijaga.
   7. Rahastustaotlus ja selle lisad koostatakse selged ja arusaadavad, loogiliselt edasiarendatavateks rekonstrueerimise projektiks ning selle realiseerimiseks vajalikeks hankedokumentideks jne. Projekti realiseerimine toimub eeldatavalt eelkõige FIDIC lepingutingimustel baseeruvate lepingute alusel.
   8. HD-s näidatud ülesanded on üldised põhiülesanded. Nende täitmisega kaasnevad ka need ülesanded, toimingud, mis on vajalikud rahastamistaotluse eesmärkide saavutamisega, sõltumata sellest, kas need on eraldi nimetatud või mitte.
   9. Kõigis töölõikudes osaleb Hankija vastavalt oma pädevusele, talle olemasoleva informatsiooniga ja eelistustega.
   10. Rahastustaotlus ja selle lisad peavad olema piisavalt detailsed ja üheselt mõistetavad, et nende baasil käivitada edaspidised hanked (projekteerimine, ehitamine, omanikujärelevalve jne). Kui rahastustaotlusse on vaja üldistatud andmeid, siis üldistatud andmete aluseks olevad detailsed andmed antakse Hankija käsutusse jooksvalt ja peale komplektselt koos taotluse esitamisega.
   11. Kõik taotluse ettevalmistamisel koostatavad materjalid, dokumendid jne edastatakse Hankijale ka töödeldavas vormis (.doc, .xls, .dwg jne) sõltumata sellest, mis vormis on need ette nähtud taotluses esitamiseks.
   12. Konsultandil on õigus saada Hankija käsutuses olevat informatsiooni ja vajalikke andmeid kuni nõuetele vastava rahastustaotlus esitamiseni.
   13. Konsultandil tuleb hinnata:
       1. Hankija käest saadava informatsiooni tõepärasust, vajadusel täpsustada ja korrigeerida ning viia rahastustaotlus vajalikku vormi;
       2. Tehnilisi lahendusi (sh valgustuse tsentraalne paindlik juhtimissüsteem) eri variantide võrdlus ja Hankijale sobivaima ning meetme reeglite seisukohast optimaalse variandi valik. Vormistamine (lihtsustatud ehitusprojekt, mis annab ühemõttelise ülevaate kavandatavast rekonstrueerimisest ja selle nõuetest, vastab taotluse nõuetele ja on aluseks projekteerimise lähteülesandele);
       3. Investeeringu- ja ekspluatatsioonikulude prognoosimist;
       4. Rahastustaotluse jaoks Hankija poolt esitatava informatsiooni ja dokumentide väljanõudmine, hankija otsuste, taotlusete jne eelnõude koostamine;
       5. Rahastustaotluse allkirjastamise ja esitamise korraldamine;
       6. Esitatud rahastustaotluse ja selle lisade korrigeerimine, täpsustamine, täiendamine jne vastavalt rakendusüksuse nõuetele.
4. **Hankelepingu põhilised tingimused** 
   1. Eduka pakkumuse teinud isikuga sõlmitakse hankeleping.
   2. Hankelepingu sõlmimisel rakendatakse hankedokumendis ja selle lisades toodud nõudeid ja tingimusi.
   3. Kõik hankelepingu täitmisega seotud kulud kannab Pakkuja, kui hankedokumendist ei tulene teisiti.
   4. Hankelepingu täitmise hiliseim tähtaeg on **09 jaanuar. 2017.**
5. **Hankemenetluses osalemine**
   1. Pakkumuse esitamisel kinnitab Pakkuja, et ta võtab üle kõik HDs esitatud tingimused ning esitab pakkumuse vaid nende asjaolude kohta, mille kohta Hankija on soovinud võistlevaid pakkumusi.
   2. Isikud võivad esitada pakkumuse eraldi või ühiselt.
   3. Ühispakkujad esitavad ühises pakkumuses kinnituse, et vastutavad hankelepingu täitmise eest solidaarselt.
6. **Hankelepingu projekt**
   1. Hankelepinguprojekt on HD lisas 1
7. **Pakkumuse maksumuse esitamise struktuur** 
   1. Hinnapakkumus esitatakse täpsusega kaks kohta peale koma.
   2. Pakkumuse maksumuses kajastatud summadele ei lisandu täiendavaid väljamakseid ega kulutusi.
   3. Pakkuja peab arvestama hankedokumentide Tehnilises kirjelduses määratletud Hankija eesmärgiga.
   4. Hinnapakkumus koostatakse HD dokumentide alusel.
   5. Hankija sõlmib edukaks tunnistatud pakkumuse madalaima hinna esitanud Pakkujaga.
8. **Nõuded pakkumusele**
   1. Ühispakkujate ühises pakkumuses peab sisalduma kinnitus, et hankelepingu täitmise eest vastutavad ühispakkujad solidaarselt.
   2. Pakkumus peab vastama HD-s sätestatud tingimustele ega tohi sisaldada täiendavaid tingimusi lisaks nõutule ega või olla mis tahes viisil eksitav.
   3. Alternatiivsed pakkumused ei ole lubatud.
   4. Hankija teeb põhjendatud kirjaliku otsuse ja võib lükata kõik pakkumused tagasi, kui kõigi vastavaks tunnistatud pakkumuste maksumused ületavad hankelepingu eeldatavat maksumust.
9. **Pakkumuse jõusoleku tähtaeg**
   1. Pakkumuse jõusoleku tähtaeg on 45 kalendripäeva pakkumuste esitamise tähtpäevast arvates.
10. **Täiendav teave hanketeate ja hankedokumentide kohta**
    1. Pakkumuste esitamise tähtaja jooksul informeerida Hankijat igast HD-s ja/või selle lisas avastatud ebatäpsusest, ebaselgusest või vastuolust. Pärast hankelepingu sõlmimist ei rahulda Hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h rahalist nõuet.
    2. HD sisu kohta saab selgitusi kirjalikul pöördumisel Hankija poole. Kirjalikuks pöördumiseks loetakse [reelika.pirson-heinloo@raasiku.ee](mailto:reelika.pirson-heinloo@raasiku.ee) saadetud küsimused.

1. **Kõikide pakkumuste tagasilükkamise alused**
   1. Hankijal on õigus lükata tagasi esitatud pakkumus, kui:
      1. kõikide pakkumuste maksumused ületavad hankelepingu eeldatava maksumuse;
      2. kõikide vastavaks tunnistatud pakkumuste maksumused ületavad hankelepingu eeldatava maksumuse;
      3. hankemenetluse käigus muutuvad hanke väljakuulutamise eeldused (Hankija eelarveliste vahendite kärpimine, vms), mis muudavad hankemenetluse otstarbeka realiseerimise võimatuks;
   2. Kõigi pakkumuste tagasilükkamise kohta teeb Hankija põhjendatud kirjaliku otsuse ja teavitab sellest pakkujat vastavalt RHS § 54 lg 4 sätestatule.
2. **Pakkumuste hindamine ja edukaks tunnistamine**
   1. Hindamise aluseks on HD peatükis 6. nimetatud hinnapakkumuses esitatud pakkumuse esildis koos ettenägematute tööde maksumusega kokku ilma käibemaksuta.
   2. Edukaks pakkumuseks tunnistatakse madalaima hinnaga pakkumus.
3. **Hankelepingu sõlmimine**
   1. Hankija ja edukaks tunnistatud pakkumuse esitanud Pakkuja võivad sõlmida hankelepingu kohe, pärast Hankija poolt kirjaliku teate väljasaatmisest pakkumuse edukaks tunnistamise otsuse kohta.
   2. Hankija ning edukaks tunnistatud pakkumuse esitanud pakkuja allkirjastavad hankelepingu digitaalselt vastavalt poolte kokkuleppele, kas üheaegselt või erineval ajal.
   3. Hankelepingu allkirjastamisel erinevatel aegadel ei või pakkujale hankelepingu allkirjastamiseks esitamise ning pakkuja poolt allkirjastatud lepingu Hankijale esitamise vahe olla pikem kui 3 kalendripäeva.
4. **Lisad:**
   1. Lisa 1. Hankelepingu projekt